**Бос жұмыс орны: Жүйелік талдаушы**

Қазақстанның депозиттерге кепілдік беру қоры **Қордың АЖ жобалау бойынша жүйелік талдаушыны іздейді.**

Локация: Алматы

Жалақы: Шартты негізде

**Қазақстанның депозиттерге кепілдік беру қоры** қаржы жүйесінің тұрақтылығын қамтамасыз етеді, оның ішінде қатысушы банк барлық банктік операцияларды жүргізу лицензиясынан айырылған жағдайда оның депозиторларына кепілді өтемді төлеу арқылы банк жүйесіне деген сенімге қолдау көрсетеді.

Қор коммерциялық емес ұйым. Құрылтайшысы және жалғыз акционері – **Қазақстан Республикасының Ұлттық Банкі.**

**Міндеттері:**

* Бизнес-үдерістерді зерттеу және талдау, Қордың ақпараттық жүйелерінің әлсіз жақтарын анықтау және бекітілген талаптар мен нормативтік құжаттарға сәйкестігін бағалау үшін оларды техникалық талдаудан өткізу, оңтайландыру/автоматтандыру бойынша ұсыныстар қалыптастыру;
* Қордың қолданыстағы ақпараттық жүйелері мен нормативтік құжаттарының бір-біріне сәйкестігін талдау нәтижесі бойынша ақпарат әзірлеу, бұл ақпарат оларға өзгерістер/толықтырулар енгізу талаптарына негіз болады;
* Бизнес-бөлімшелермен келісу бойынша ақпараттық жүйелерге қатысты атқарымдық талаптар қалыптастыру;
* Техникалық құжаттама әзірлеу, оның ішінде (АЖ, БЖ, арналар мен интеграцияларды) әзірлеуге/ жөнге келтіруге бағытталған техникалық сипаттамалар, техникалық тапсырмалар, бағдарламалар мен сынақтан өткізу әдістемесі, ақпараттық жүйелерді пайдалану бойынша нұсқаулықтар;
* Ақпараттық жүйелерді әзірлеу және жаңарту бойынша әзірлеушілерге (көрсетілетін қызметтерді жеткізушілерге) міндеттер қою және талап ету журналын қалыптастыру;
* Жүйелерді құру қағидаттарын реттеу, жобаның мақсаттарын бизнес-талаптарға, ал бизнес-талаптарды атқарымдық және атқарымдық емес талаптарға өзгерту;
* Талаптарға сәйкес Қордың АЖ функционалын толық тестілеу үдерісін бақылау;
* Ақпараттық жүйелердің техникалық құжаттама талаптарына сәйкестігін анықтау үшін сценарийлер мен тестілеу кейстерін (өмірден алынған тәжірибелер) әзірлеу;
* Ақпараттық жүйелерді тестілеу арқылы әзірлеушілер (қызметтерді көрсетушілер) атқарған жұмыстардың сапасы мен орындалу мерзіміне бақылау жүргізу;
* Қордың ақпараттық жүйелерін жаңарту, пайдалануға енгізу, пайдаланудан алып тастау бойынша жоспарлы жұмыстарға қолдау көрсету, оларды сүйемелдеу;
* Үдерістердегі тар орындарды анықтау және оларды жою үшін ұсыныстар әзірлеу;
* Қордың бизнес-үдерістерін автоматтандыру жолында бизнес-бөлімшелермен, Қор басшылығымен және әзірлеушілермен (көрсетілетін қызметтерді жеткізушілермен) өзара әрекеттесу;
* Ақпараттық жүйелерді тәжірибелік және өнеркәсіптік пайдалануға енгізу бойынша құжаттар топтамасын қалыптастыру;
* Іске қосылған жобалардың/үдерістердің/шешімдердің тиімділігіне кейіннен талдау жасау.

**Талаптар:**

* Білімі – жоғары техникалық/қаржылық/экономикалық сипатта;
* Бизнес-үдерістерді оңтайландыру/автоматтандыру мақсатында оларға вариативтік (нұсқаулы) талдау жасау дағдысының болуы;
* Екінші деңгейдегі банктерде ақпараттық жүйелермен және деректер базасымен жұмыс істеу тәжірибесі;
* Қаржы саласында техникалық аналитика жасау немесе әртүрлі ақпараттық жүйелерді ықпалдастыру, БЖ әзірлеу;
* Бағдарламалық өнімдерді әзірлеу әдіснамасын және талаптарды (use cases, UML-диаграммалар, user stories) сипаттаудың әртүрлі әдістерін білу;
* Ақпараттық жүйелерді тестілеу және әзірлеуші жіберген қателіктерді түзету үшін талаптар қалыптастыру бойынша жұмыс тәжірибесінің болуы;
* Бағдарламалау тілдерін білу (Python,Java және басқа);
* Сұхбат өткізу және талаптар жинау тәжірибесінің болуы;
* Жобаларды басқару дағдысының болуы;
* Жобалық құжаттамаларды қалыптастыру бойынша (техникалық сипаттама, техникалық тапсырма, бағдарлама және сынақтан өткізу әдістемесі, пайдалану құжаттамасы) жұмыс тәжірибесінің болуы;
* Қаржылық ақпараттық жүйелерді енгізу бойынша ірі жобаларға жүйелік талдаушы, бағдарламалық жасақтаманы әзірлеуші немесе техникалық кеңесші рөлінде қатысу тәжірибесі 3 жылдан кем емес.

**Жұмыс жағдайы:**

* тұрақты жалақы + сыйлықақы;
* медициналық сақтандыру;
* ҚР ЕК бойынша жұмысқа орналастыру;
* 5 күндік жұмыс аптасы, жұмыс таңғы 9.00-дан 18.30-ға дейін жалғасады (13:00-тен 14:30-ға дейін түскі ас уақыты).